**VREDNOVANJE VJEŠTINE PISANJA**

|  |  |  |  |  |  |
| --- | --- | --- | --- | --- | --- |
| **KRITERIJI OCJENJIVANJA** | BODOVI: 1-5 | | | | |
| **1** | **2** | **3** | **4** | **5** |
| **Pravopis i interpunkcija** | Razumijevanje teksta nije moguće. | Učestale su pogreške u primjeni pravopisnih pravila i interpunkcije; broj i učestalost pogrešaka ometa razumijevanje napisanog. | Pogreške zahtijevaju ponovno čitanje na mjestima; primjenjuje poneka interpunkcijska pravila. | Ponekad griješi u pravopisu, no pogreške ne utječu na razumijevanje, uglavnom točno primjenjuje interpunkcijska pravila. | Pravopis točan i precizan uz poneku manju pogrešku; točno i precizno primjenjuje interpunkcijska pravila. |
| **Organizacija** | Tekst nema jasnu organizaciju. | Naznake organiziranog i strukturiranog teksta. | Pogreške u strukturiranju teksta. | Tekst organizira u odlomke uz blago odstupanje. | Tekst jasno organiziran u ulomke, ne griješi u organizaciji niti strukturi. |
| **Sadržaj** | Slijed misli ne može se uopće pratiti. | Slijed misli često otežan. | Ideje djelomično razrađene; razumljivo s ponekim odstupanjem od logičnog slijeda. | Ideje razrađene. Misli većinom logički posložene i lako razumljive. | Ideje razrađene. Misli poredane logičnim slijedom i lako su razumljive |
| **Gramatika i vokabular** | Tekst gramatički ni vokabularno nema nikakvog smisla, grešaka je previše da bi se uopće mogao pratiti. | Vokabular vrlo ograničen; koristi poneke primjerene gramatičke strukture; česte pogreške. | Koristi jednostavan vokabular i poneke gramatičke strukture srednje razine složenosti. | Dobar raspon vokabulara, manje pogreške koje ne ometaju razumijevanje. Gramatičke strukture srednje razine složenosti uglavnom točne. | Širok raspon vokabulara, zanemarive pogreške. Točno koristi raznovrsne gramatičke strukture srednje razine složenosti. |

Napomena:

Ako učenik preda prazan papir, dobit će 0 bodova.

U slučaju plagiranja i prepisivanja cijelog ili dijela teksta, ocjena je nedovoljan (1).

**VREDNOVANJE VJEŠTINE GOVORENJA**

|  |  |  |  |  |
| --- | --- | --- | --- | --- |
| OCJENA | **2** | **3** | **4** | **5** |
| **Izgovor** | Na razini oponašanja;  Potrebna stalna pomoć i slušni model, samo poznate komunikacijske situacije. | Potrebna česta pomoć i slušni model, samo poznate komunikacijske situacije. | Povremena pomoć u izgovoru; različite komunikacijske situacije. | Točan i precizan; samostalan i kreativan u različitim komunikacijskim situacijama. |
| **Govor** | Potrebna stalna pomoć; izriče vlastito mišljenje, ideje i stavove bez primjera; koristi se jednostavnim leksičkim i gramatičkim strukturama i najjednostavnijim jezikom uz pogreške koje često otežavaju razumijevanje poruke. | Potrebna česta pomoć; izriče svoje mišljenje, ideje i stavove i nastoji ih potkrijepiti primjerima; uz pomoć i smjernice ispravlja svoj govor. Koristi se primjerenim leksičkim i gramatičkim strukturama i jednostavnim jezikom uz pogreške koje povremeno otežavaju razumijevanje poruke. | Povremena pomoć potrebna; izriče svoje mišljenje, ideje i stavove te ih potkrepljuje ponekim dokazima i primjerima; uz smjernice ispravlja svoj govor. Koristi se primjerenim leksičkim i gramatičkim strukturama i jezikom uz pogreške koje ne utječu na razumijevanju poruke. | Samostalan i kreativan; izriče svoje mišljenje, ideje i stavove i potkrepljuje ih dokazima i primjerima. Koristi se primjerenim leksičkim i gramatičkim strukturama i jezikom uz pogreške koje samostalno ispravlja. |
| **Razgovor** | Uz stalnu pomoć pokreće razgovor i preuzima riječ; koristi se jednostavnim leksičkim i gramatičkim strukturama i najjednostavnijim jezikom uz pogreške koje često otežavaju razumijevanje poruke. | Uz čestu pomoć pokreće, održava i završava razgovor te povremeno preuzima pravo na riječ. Koristi se primjerenim leksičkim i gramatičkim strukturama i jednostavnim jezikom uz pogreške koje povremeno otežavaju razumijevanje poruke. | Aktivno sudjeluje u razgovoru; pomoć povremeno potrebna; često pokreće, održava i završava razgovor te preuzima pravo na riječ. Koristi se primjerenim leksičkim i gramatičkim strukturama i jezikom uz pogreške koje ne utječu na razumijevanju poruke. | Samostalan; aktivno i samoinicijativno sudjeluje u razgovoru, kreativno se koristi primjerenim leksičkim i gramatičkim strukturama i jezikom uz pogreške koje samostalno ispravlja. |

Napomena: U slučaju da učenik odbija odgovarati, ocjena je nedovoljan (1)